సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఫోర్బ్స్ జాబితాలో షారుఖ్, అక్షయ్‌లకు చోటు
ప్రపంచంలోనే అత్యధికంగా ఆర్జిస్తోన్న సెలబ్రిటీల జాబితాలో బాలీవుడ్ సూపర్ స్టార్లు షారుక్ ఖాన్, అక్షయ్ కుమార్ చోటు సంపాదించారు.
TNN | Updated:
Jul 12, 2016, 04:18PM IST
ప్రపంచంలోనే అత్యధికంగా ఆర్జిస్తోన్న సెలబ్రిటీల జాబితాలో బాలీవుడ్ సూపర్ స్టార్లు షారుఖ్ ఖాన్, అక్షయ్ కుమార్ చోటు సంపాదించారు. 2016 సంవత్సరానికి గానూ ఫోర్బ్స్ రూపొందించిన ఈ జాబితాలో అమెరికన్ పాప్ సింగర్ టైలర్ స్విఫ్ట్ తొలిస్థానంలో ఉన్నాడు. ఆయన సంపాదన ఏడాదికి 170 మిలియన్ డాలర్లు. ఫోర్బ్స్ జాబితాలో 86వ స్థానంలో ఉన్న షారుఖ్ ఖాన్ సంవత్సరంలో 33 మిలియన్ డాలర్లను ఆర్జించాడు. 31.5 మిలియన్ డాలర్ల సంపాదనతో అక్షయ్ 94వ స్థానంలో నిలిచాడు. బాలీవుడ్ బాక్సాఫీస్‌ను ఏలుతున్నాడంటూ ఫోర్బ్స్ షారుఖ్ ఖాన్ను పొగడ్తలతో ముంచెత్తింది. ఆయన సినిమాల ద్వారానే కాకుండా వాణిజ్య ప్రకటనల్లోనూ నటిస్తూ సంపాదిస్తున్నాడని పేర్కొంది. గతేడాది 76వ స్థానంలో ఉన్న అక్షయ్ ఈసారి 94వ స్థానంతో సరిపెట్టుకోవాల్సి వచ్చింది. ఈ జాబితాలో ‘వన్ డైరెక్షన్’ పాప్ బ్యాండ్‌కు చెందిన కుర్రాడు రెండో స్థానంలో నిలిచాడు. రచయిత జేమ్స్ ప్యాట్రన్ మూడో స్థానంలో ఉండగా, ఫుట్‌బాల్ ఆటగాడు క్రిస్టియానో రొనాల్డో నాలుగో స్థానంలో ఉన్నాడు. ఫోర్బ్స్ జాబితాలో కేవలం 15 మంది మహిళలకు మాత్రమే చోటు లభించింది.